ŠAKIŲ RAJONO LUKŠIŲ VINCO GRYBO GIMNAZIJOS 2024 METŲ VEIKLOS ATASKAITA 
 
1. Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai). 
 Šakių rajono Lukšių Vinco Grybo gimnazija, kodas 190821478, A. Tatarės g. 37, LT-71180 Lukšiai, Šakių rajono savivaldybė, tel. 8 345 44 285, el.p.luksiugimnazija@vgrybo.lt, https://vgrybo.lt/, http://facebook.com/vgrybo. Ikimokyklinis ugdymas vykdomas: Ežero g. 3A, LT 71178 Lukšiai, Šakių r. savivaldybė, tel. 8 345 44 384, el.p.luksiudarzelis@yahoo.com. Direktorė Nijolė Šapolienė. Gimnazijos veiklos kryptys – ikimokyklinis, priešmokyklinis, pradinis, pagrindinis ir vidurinis ugdymas, neformalusis švietimas, vairavimo mokymas. 
 
2. 2024 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis.  
Veiklos prioritetai per 2024 metus išliko tie patys – mokymosi paradigmos stiprinimas bei saugaus mikroklimato kiekvienam gimnazijos bendruomenės nariui kūrimas. Įgyvendinat šiuos prioritetus, buvo planuojamos ir vykdomos veiklos visais lygmenimis: ugdymo plano nuostatose ir susitarimuose, gimnazijos metų veiklos plane, savivaldos institucijų veikloje, įsijungiant į nacionalinio TŪM projekto II etapo veiklas, t. y. parengus gimnazijos Pažangos planą dvejiems metams. 2021–2024 metų strateginiame plane numatyti du strateginiai tikslai: ugdymo(si) kokybės ir mokinių pasiekimų gerinimas bei modernios, saugios ir sveikos mokyklos kūrimas. Jų vykdymas yra pagrindinis gimnazijos bendruomenės siekis. Vykdydami gimnazijos vadovų metines užduotis, didelį dėmesį skyrėme specialiųjų ugdymo(si) poreikių mokinių įtraukčiai į ugdymo procesą, konstruktyviam bendradarbiavimui su socialiniais partneriais,  intelektualinių ir materialinių išteklių gerinimui, ugdymo proceso tobulinimui siekiant geresnės mokinio asmeninės pažangos. 
 
 3. 2023 metais įstaigos išsikelti tikslai 2024 metams. Jų įgyvendinimas. 
Įgyvendinant strateginius gimnazijos  prioritetus, siekį ,,Nuo mokymo – prie mokymosi“ bei įsijungiant į Tūkstantmečio mokyklų programą, 2024 metams išsikėlėme 3 tikslus ir 13 uždavinių jiems pasiekti. 
I Tikslas. Gerinti mokinių pažangą, užtikrinant kokybišką̨ ugdymo proceso organizavimą̨: 
II Tikslas. Sudaryti sąlygas mokinių poreikių tenkinimui, saviraiškai ir savanorystei. 
III Tikslas. Tobulinti ikimokyklinio ir priešmokyklinio ugdymo(si) kokybę, siekiant kiekvieno vaiko sėkmės. 
I tikslo įgyvendinimas pagrįstas mokinių pažangumo, lankomumo rodikliais. Remiantis el. dienyno bei klasių lankomumo metinių ataskaitų duomenimis (lyginant 2023 m. ir 2024 m.) praleidžiamų pamokų skaičius nepakito (daug mokinių sirgo virusinėmis, Covid-19, bei viršutinių kvėpavimo takų ligomis), bet  8 proc. sumažėjo nepateisintų pamokų skaičius, tenkantis vienam mokiniui. 2023 m. vienas 1–4 klasių  mokinys vidutiniškai praleido 1,65 nepateisintos pamokos, kai tuo tarpu 2024 m – 0,41 nepateisintos pamokos, 5–8 klasėse 2023 m. – 8,13 nepateisintų pamokų, o 2024 m. – 5,58 nepateisintos pamokos. Labiau neramina 9–10 klasių ir vidurinio ugdymo pakopos mokinių lankomumo rezultatai, tačiau taip pat ir šiuose koncentruose stebima pažanga: 9–10 klasėse 2023 m. praleista net 30,86 nepateisintų pamokų vienam mokiniui, o  2024 m. – jau tik 11,78, analogiškai 11–12 klasėse 2023 m. – 38,47, o 2024 m. sumažėjo – 36,21  vienam mokiniui tenkanti pamoka. 
Visose 1–12 klasėse ugdymas nuo rugsėjo mėnesio jau vyko pagal atnaujintas dalykų mokymo programas, didelį dėmesį skiriant praktinei mokinių veiklai, kompetencijų, o ne žinių ugdymui. Pirmiausiai buvo atnaujinta ir patvirtinta mokinių pažangos ir pasiekimų vertinimo tvarka. Lyginant dviejų pastarųjų metų I pusmečio rezultatus, stebima pažanga: 2023–2024 m. I pusmečio bendras gimnazijos pažangumas buvo 85,66 proc., o 2024–2025 m. to paties laikotarpio – 89,43 proc. (išaugo 3,8 procento); atitinkamai 5–8 kl. mokinio pažymių vidurkis buvo 7,63, dabar –7,65; 9–10 kl. buvo – 7,33, dabar –7, 35. Nors pagerėjimas nėra žymus, tačiau reikšmingas atskiriam mokiniui dėl jo asmeninės pažangos. Gaila, tačiau tenka pripažinti, jog sumažėjo 11–12 klasių mokinių vidurkis–buvo 6,81, dabar – 6,76. Tai vyksta dėl to, kad neretai mūsų gimnaziją renkasi ir į 11 klasę atvyksta žemesnių gebėjimų mokiniai, kurie labiau vertina bendruomenės, tėvų vertinamą mūsų gimnazijos emocinį klimatą ir bendruomeniškumą, negu akademines žinias. Visi 1–11 klasių mokiniai pildo savo APS (asmeninės pažangos stebėjimo lapus), dalyvauja trišaliuose pokalbiuose su mokytojais, tėvais, klasės auklėtoju ir/arba administracijos atstovu. Tas juos skatina laikytis prisiimtų įsipareigojimų, siekti užsibrėžtų tikslų, motyvuoja. Stebimas kylantis 4 kl. pasiekimų lygis ir nežymiai sumažėjęs 8 kl. pasiekimų lygis (pagal NMPP rezultatus): 
 
	Dalykas 
                            Metai 
	2023
	2024
	Rezultatas

	Matematika 4 kl. 
	58,9​
	64,8​
	Aukštesnis

	Skaitymas 4 kl. 
	50,0​
	65,2​
	Aukštesnis

	Matematika 8 kl. 
	39,9​
	33,3​
	Žemesnis

	Skaitymas 8 kl. 
	72,4​
	66,7​
	Žemesnis


 
Įgyvendinant II tikslą, efektyviai dirbo pagalbos mokiniui specialistai - psichologė, socialinė pedagogė, logopedė ir specialioji pedagogė (9 lentelė), buvo pritaikomos, atnaujinamos ugdymo erdvės, mokytojai kėlė kvalifikaciją įtraukties, SUP mokinių ugdymo srityse. Visi SUP mokiniai mokslo metus baigė 100 procentų pažangumu (be nepatenkinamų įvertinimų). Buvo ugdomas kūrybiškumas, skatinama mokinių savanorystė. Vykdytoje apklausoje 48,3 proc. mokinių teigė, kad dalyvauja planuojant, inicijuojant klasės ar gimnazijos renginius ir  52,4 proc. mokinių patinka gimnazijos renginiai, juose dalyvavo 90 proc. mokinių (duomenys iš ,,5–10 kl. mokinių 2022–2023 m. grįžtamojo ryšio apklausos“). Vyko tradiciniai gimnazijos renginiai, buvo pažymimos Lietuvos valstybinės, istorinės datos, kalendorinės šventės. Gimnazijoje kryptingai ir kūrybiškai veikė Mokinių taryba, inicijuojanti ir įgyvendinanti renginius: ,,Švenčiame Lietuvos nepriklausomybę, palaikome Ukrainą“ (rinko lėšas Ukrainai paremti, aukos buvo pervestos organizacijai „Blue/Yellow“); respublikinius projektus: „Solidarumo bėgimas“, „Nacionalinis Judumo iššūkis“;  tradicinius pėsčiųjų žygius: ,,Po Panemunių regioninį parką“, „Akto signataro Jono Vailokaičio tėviškės keliais“. Aktyviai dalyvavo savanoriškoje ,,Maisto banko“ akcijoje. Gimnazijoje veikia 13-os pavadinimų būreliai:  4 sporto, 6 meno, 3 socialinės krypties. 69,2 proc. mokiniai lanko neformaliojo ugdymo užsiėmimus gimnazijoje. 50,2 proc. mokinių, lankantys neformaliojo ugdymo būrelius, aktyviai dalyvavo gimnazijos, Lukšių miestelio, rajono ir respublikos renginiuose, konkursuose, akcijose, projektuose, rajoniniuose renginiuose, tokiuose kaip „Skambanti vaikystė“,  „Mes šokame“, „Gimnastkiada“, dainų šventėje „Kad giria žaliuotų“, respublikinėse, rajoninėse lengvosios atletikos varžybose, BUM, tinklinio ir krepšinio varžybose. 
 53,2 proc. mokinių teigia, kad yra patenkinti neformaliojo ugdymo pasiūla. Dalyvaudami šiose veiklose, mokiniai įgyja vertingų praktinių įgūdžių, plėtoja kūrybiškumą, saviraišką ir kritinį mąstymą, taip pat stiprina pasitikėjimą savimi. Konkursai ir renginiai ne tik suteikia galimybę išbandyti save naujose situacijose, bet ir skatina asmeninį augimą bei tobulėjimą. 
Parengta šokio pasirenkamojo dalyko viduriniame ugdyme programa, šokį kaip pasirenkamąjį dalyką lanko 3g ir 4 g klasės 20 mokinių. 
Įgyvendinant III tikslą labai svarbu stebėti vaikų pažangą ir vertinti jų pasiekimus. Vaikų pasiekimų vertinimas vykdomas nuolat. Du kartus per metus pasiekimai fiksuojami. Tėvai apie mokytojų pastebėtus ką tik įgytus vaikų pasiekimus informuojami nuolat, individualių susitikimų, pokalbių metu. Du kartus per metus, pasiekimus užfiksavus, vyksta pasiekimų analizė. Tėvams pateikiama informacija apie vaiko stipriąsias puses, ugdymosi poreikius ir tolesnio ugdymo(si) gaires. Stiprinant emocinę ir fizinę vaiko sveikatą organizuojamos sporto ir sveikatinimo veiklos, įgyvendinamos socialinių ir emocinių įgūdžių įgyvendinimo programos „Kimochis“, „Zipio draugai“. Sudaromos sąlygos vaikų saviraiškai, siekiama padėti skleistis jų kūrybiškumui. Organizuojami renginiai įstaigoje (paminėtos Gynėjų, Lietuvos valstybės atkūrimo, Nepriklausomybės atkūrimo, Tolerancijos dienos, šventėme Vaikų velykėles, Šeimos, Sporto, Derliaus, Kalėdų šventes), dalyvavome rajono, šalies, tarptautiniuose konkursuose, projektuose, akcijose (,,Stovi pasakų namelis“, ,,Vaikai tyrinėtojai“ (Etwinning), ,,Pavasaris vaiko akimis“, ,,Imbierinis žmogeliukas“, ,,Vaikų žinių laikas“ (Etwinning), ,,Spalvos gamtoje“, ,,Patriotizmas – tai gėlė, kurią reikia laistyti“, ,,Spalvotoje knygelėje gyvena gražūs žodeliai“, ,,Knygelė – mano draugas“, ,,Rudeninių lapų įvairovė“, ,,Mano svogūnėlis“, ,,Linksmuolė snaigė“, ,,Pamatyti spalvas savo širdyje“ (Etwinning) ir kt.). Siekdamos geresnės ugdymo kokybės pedagogės taikė inovatyvius ugdymo būdus. Sėkmingai vedė veiklas pagal rekomendacinius rinkinius ,,Patirčių erdvės“ ir ,,Žaismė ir atradimai“, organizavo vaikų labai mėgstamas STEAM veiklas (,,Oras“, ,,Liepsnelė“, ,,Lavos lempa“, ,,Lietaus debesėlis“, ,,Nesprogstantis balionas“, bandymai su sniegu, eksperimentai su pienu, su sunkiais ir lengvais daiktais, spalvomis, tyrinėjo, atpažino, matavo medžius ir kt. veiklos). Nuolat vyksta veiklos netradicinėse erdvėse: šalia esančiame parke, prie ežero, miestelio bibliotekoje, įvairiose miestelio erdvėse, vykstama į Zanavykų muziejaus edukacijas, Zyplių dvarą). Didelį dėmesį skiriame  mokytojų pasirengimo ir kompetencijų planuojant ir įgyvendinant ugdymo turinį stiprinimui. Ikimokyklinio ugdymo mokytojų metodinėje grupėje buvo pristatytos projektinės veiklos grupėse, tartasi, kaip efektyvinti ugdomąsias veiklas lauke, buvo paruoštas pranešimas ,,Veiklų planavimas darželyje su CANVA įrankiais“. Vestos trys atviros veiklos: ,,Moliūgų alėja“, ,,Interaktyvi veikla su smėliu“, ,,Sportas-sveikata“.  Kasmet mokytojos sukuria ir pristato po keletą metodinių priemonių, kurias sėkmingai naudoja ugdomosiose veiklose (2024 metais sukurtos priemonės: Žuvelė, Dėlionė, Stebuklingas maišelis, Spalvos, Pažįstu laikrodį, Pasaka ,,Stebuklinga pirštinė“, Besmegenis, Surask porą, Ežiukas, Spalvoti pagaliukai, Savaitės dienos, Raidės, Mokausi užsirišti batus). 
4. 2023 metų veiklos ataskaitoje įstaigos iškeltos pagrindinės problemos. Jų sprendimai.  
1. Nepakanka priemonių ir mokytojų kompetencijų darbui su elgesio ir emocijų bei autizmo spektro sutrikimų turinčiais mokiniais – vykdant TŪM programą įrengta sensorinė erdvė, jau įsigyta ir bus įsigyta daug priemonių jai; mokytojai dalyvauja mokymuose ir stažuotėse įtraukiojo ugdymo temomis; 
2. Matematikos mokytojų trūkumas – buvo pakviesta ir sutiko dirbti matematikos specialistė iš kaimyninės savivaldybės; 
3. Psichoaktyvių medžiagų turėjimas bei naudojimas gimnazijos teritorijoje: aiškių susitarimų, situacijos valdymo ir teisinio reglamentavimo stoka – problema sprendžiama bendradarbiaujant su tėvais, socialiniais partneriais, stiprinant budėjimą gimnazijoje, vykdant prevencines programas, diskutuojant klasių valandėlių metu, organizuojant susitikimus su specialistais, diskutuojant tėvų susirinkimų metu; 
 4. Susidėvėjęs centrinio šildymo katilas „Ąžuoliuko“ ikimokyklinio ugdymo skyriuje, nesutvarkytas „Ąžuoliuko“ pastato fasadas; 
5. Susidėvėję, nesandarūs ir tik su viena mokomuosiuose kabinetuose varstoma dalimi langai.
 5. Mokymosi aplinka:  
5.1. Darbuotojų skaičius: 
	Administracijos darbuotojų etatų skaičius
	Pedagoginių darbuotojų skaičius
	Kitų įstaigos darbuotojų etatų skaičius

	2023 m. 
	2024 m. 
	2023 m. 
	2024 m. 
	2023 m. 
	2024 m. 

	[bookmark: _Hlk191989646]4
	4 
	41,25 
	41,25 
	36,95 
	36,48 


 5.2. Mokytojų skaičius 
	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	2023 m. 
	2024 m. 
	2023 m. 
	 2024 m.  
	2023 m. 
	2024 m. 
	2023 m. 
	2024 m. 

	0
	0
	15
	19
	22
	24
	3
	1


 5.3. Mokinių skaičiaus pokytis pagal klases rugsėjo 1 d. per paskutinius  metus. 
 Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius  metus (rugsėjo 1 d. duomenimis).  
	Klasė 
	 2021 m. 
	 2022 m. 
	 2023 m. 
	 2024 m. 

	1 
	20 
	32 
	12 
	24 

	2 
	22 
	16 
	29 
	9 

	3 
	20 
	22 
	17 
	30 

	4 
	19 
	22 
	22 
	18 

	5 
	15 
	21 
	20 
	23 

	6 
	20 
	16 
	19 
	21 

	7 
	27 
	22 
	18 
	19 

	8 
	22 
	30 
	21 
	19 

	1g 
	48 
	36 
	41 
	27 

	2g 
	34 
	45 
	34 
	33 

	3g 
	27 
	24 
	35 
	32 

	4g 
	42 
	21 
	24 
	37 

	Priešmokyklinė gr.  
	25
	17
	20
	17

	Ikimokykl. 
ugdymas 
	60
	60
	54
	53

	Iš viso 
	399 
	384 
	346 
	362 


5.4. Mokinių, įgijusių pradinį, pagrindinį ir vidurinį išsilavinimą, skaičius įstaigoje. Ugdytinių, užbaigusių ikimokyklinio ir priešmokyklinio ugdymo programas, skaičius įstaigoje.
	 

	Pradinio ugdymo 
	Pagrindinio ugdymo 
	Brandos 
atestatai 
	Baigiamųjų programų mokymosi pasiekimų pažymėjimai 
	Ikimokyklinio ugdymo 
	Priešmokyklinio ugdymo 

	2023 m.
	21
	44
	22
	4
	20
	18

	2024 m.
	23
	32
	25
	2
	17
	21


5.5. Pagrindinio ugdymo pasiekimų patikrinimo,  brandos egzaminų ir stojimo į aukštąsias mokyklas rezultatai.  
Gimnazijos 10 kl. mokinių matematikos pagrindinio ugdymo pasiekimų patikrinimo rezultatai yra gana žemi, nežymiai žemesni už rajono vidurkį, tačiau nuo 2023 m. metais vis aukštesni (4 lentelė). Didžiausia problema šioje srityje – didelis patenkinamo pasiekimų lygmens nepasiekiančių mokinių skaičius ir labai maža dalis mokinių, pasiekiančių aukštesnįjį ir pagrindinį pasiekimų lygį iš matematikos PUPP. Lietuvių kalbos ir literatūros pagrindinio ugdymo pasiekimų patikrinimo rezultatai yra šiek tiek geresni už Šakių rajono savivaldybės mokyklų rezultatų vidurkį ir aukštesni už matematikos rezultatus (5 lentelė). Mokinių metinių įvertinimai ir PUPP rezultatai yra panašūs, nors metiniai įvertinimai šiek tiek aukštesni už PUPP įvertinimus. Didžiausias gimnazijos siekis šioje srityje – patenkinamą ir pagrindinį pasiekimų lygmenį pasiekusių mokinių skaičiaus didinimas. 
	Įvertinimų vidurkis (balais)
	2022 m.
	2023  m.
	2024 m.

	Lietuvių kalba ir literatūra (gimnazijoje/savivaldybės mokyklose)
	5,0/6,2
	7,0/6,5
	5,1/6,7

	Matematika (gimnazijoje/savivaldybės mokyklose)
	2,4/3,4
	3,8/4,4
	4,1/4,9


   
Valstybinių brandos egzaminų (VBE)  įvertinimų vidurkis: 
	Egzaminas

	2022 m.
	2023 m.
	2024 m.
	Rezultatas 

	Lietuvių kalba ir literatūra
	39,7
	40,6
	51,8
	Pagerėjo 

	Matematika
	12,3
	32,1
	28,7
	Gerėjimo tendencija 

	Anglų kalba
	55,1
	58,2
	57,6
	Gerėjimo tendencija 

	Informatika
	nelaikė
	44,6
	nelaikė
	Savivaldybės mokyklose tik 26,9 

	Biologija
	33,6
	39,0
	40,0
	Pagerėjo 

	Fizika
	17,6
	35,7
	nelaikė
	Gerėjimo tendencija 

	Chemija
	nelaikė
	nelaikė
	30,0
	Savivaldybės mokyklose 46,1 

	Istorija
	40,9
	32,1
	33,1
	Gerėjimo tendencija 


 
Į aukštąsias mokyklas įstojo 2 abiturientai: į universitetus – 2,  profesinėse mokyklose mokosi 7 abiturientai, dirba 4, tarnauja kariuomenėje 8 abiturientai. 
5.6. Mokinių pavėžėjimo organizavimas.
	Pavežamų mokinių skaičius (ikimokyklinio, priešmokyklinio ir 1-12 klasių) 
	Maršrutiniais autobusais 
	Geltonaisiais autobusais
	Mokykliniais autobusais
	Seniūnijų transportu 
	Privačiu transportu 
	Nepavežamų mokinių, gyvenančių toliau nei 3 km. nuo mokyklos, skaičius 

	181
	76
	66
	39
	-
	-
	-


5.7. Mokinių maitinimo organizavimas. 
2024 m. I pusmetyje nemokamą maitinimą gavo 127 mokiniai, II pusmetyje - 128 mokiniai. 
5.8. Švietimo pagalbos specialistų veikla įstaigoje 2024 metais;  
	Švietimo pagalbos specialistas 
	Tikslas, uždaviniai 
	Įvykdytos priemonės, veiklos 
	Pasiekti rezultatai 
 
 

	5.8.1 
Logopedė  
	Sutrikusios kalbos vaikų ugdymas. Logopedo pratybas lankyti sudaryti galimybę  visiems ŠPT patvirtintame sąraše esantiems vaikams.  
Ištaisyti 80 proc. priešmokyklinio amžiaus vaikų kalbos sutrikimų.   
Sušvelninti 9 vaikų nežymaus kalbos neišsivystymo  ir 1 vidutinio KN atvejus. 
	Atliktas pirminis vaikų kalbinių gebėjimų bei sutrikimų įvertinimas, bendradarbiaujant su pradinių klasių mokytojomis įvertinta 2-4 kl. mokinių sakytinė-rašytinė kalba.  Logopedo pratybas lankė 49-i vaikai.  Pravesta šviečiamojo pobūdžio diskusija tėvų susirinkimo metu ikimokyklinio ugdymo grupėje „Smalsiukai“ . 
Pagaminta ir pasidalinimui pateikta 20 informacinių skrajučių/lankstinukų kalbos ugdymo klausimais 
Išklausyta 71 valanda kvalifikaciniuose seminaruose ( 53 val. dalykinės, 18 val.- bendrosios kompetencijos).  
	 Kalbos sutrikimai ištaisyti 24 ugdytiniams, 25 ištaisyta dalinai, stebima pažanga. Logopedo pagalba teikta visiems ugdytiniams nuo 4-rių metų. Ištaisyti 6 nežymaus kalbos neišsivystymo atvejai, 1 vidutinio kalbos neišsivystymo atvejis sušvelnintas iki nežymaus. Iš 14-os priešmokyklinio ugdymo vaikų kalbos sutrikimas ištaisytas 8 (57 proc.)  
 

	5.8.2. 
Specialioji pedagogė 
	Užtikrinti SUP vaikų nuoseklų ugdymą(si), atliepiantį jų poreikius. Parengti individualizuotas / pritaikytas programas SUP vaikams, gerinti mokinio individualią pažangą. Kiekvienam SUP mokiniui parengti individualų planą. 
90 proc. SUP mokinių metiniai (pusmečių) įvertinimai pasieks minimalų gebėjimų lygį.  
Kelti pedagoginę,  
	VGK suderintos ir patvirtintos bei kartu su dalykų mokytojais įgyvendinamos programos SUP vaikams. 
 
Dalyvauta 5 respublikiniuose projektuose, konkursuose.  
„Emociuko kelionė į garso R šalį“ - 4 mokiniai;  
[bookmark: _Hlk192077994]„Jie nešė šviesą ant pečių“ - 2 mokiniai; 

„Lašelio kelionė“ - 2 mokiniai; 
„Knyga moko priimti“ - 5  mokiniai; 
„Laiškas Kalėdų seneliui“ - 4 mokiniai. Didelis dėmesys buvo skiriamas grupiniam ir individualiam darbui su autizmo spektro sutrikimų ir elgesio – emocijų sutrikimų turinčiais vaikais (pirmokais). 
	4 dienas savaitėje teikiama specialioji pedagoginė ir švietimo pagalba. 
 19–kai mokinių parengtos pritaikytos/individualizuotos ugdymo programos , siekiant pagerinti jų individualią pažangą. Šių mokinių metiniai rezultatai birželio mėn. - be nepatenkinamų įvertinimų.  
 
 
 
 
 

	5.8.3. 
Socialinė pedagogė 
	Kokybiškos ir įvairiapusiškos pagalbos mokiniams, jų tėvams/globėjams užtikrinimas. Prevencinio poveikio priemonių dėl pamokų praleidinėjimo be pateisinamos priežasties inicijavimas ir taikymas. 
	Individualių pokalbių su mokiniais - 187; 14 VGK posėdžių; 107 susitikimai su padidinto dėmesio reikalaujančiais mokiniais; 54 tėvų/globėjų konsultacijos; 69 pokalbiai su klasių vadovais; 14 mokinių tėvai/globėjai dėl svarbių priežasčių buvo iškviesti į gimnaziją. Buvo organizuoti Tolerancijos dienos renginiai, Pyragų diena, ,,Mėnesio ,,Be patyčių“ veiklos, paminėta pasaulinė Dauno sindromo diena. Vyko veiklos, stiprinančios bendruomenės narių socialumą ir emocinį saugumą: protmūšis ,,Elektroninės cigaretės. Ką žinome apie tai?“. Mokinių komandos dalyvavo Pagonijos pramogų parke vykusiose varžybose ,,Ištiesk pagalbos ranką“. Vyko užsiėmimai mokiniams ,,Patyčios/smurtas, formos, vaidmenys, pasekmės, atsakomybė“; ,,elektroninės cigaretės- ar verta“- lektorius toksikologas H. Jakavičius; ,,Netinkamo elgesio pasekmės bei atsakomybė už padarytus teisės pažeidimus“-lektorė PK bendruomenės pareigūnė A. Mockevičiūtė. 
	 Mokiniai sužinojo daugiau informacijos apie elektroninių cigarečių žalą, sudėtį, ilgalaikio vartojimo pasekmes, vykdomų internetinių ir fizinių patyčių, o taip pat ir cigarečių žalą. Grįžtamojo ryšio apklausos duomenimis, jei kiltų problemų (namie, su bendraamžiais) 77 proc. respondentų kreiptųsi į socialinį pedagogą. Aiškios elgesio taisyklių nesilaikymo pasekmės yra 97,7 proc. mokinių. 93.1 proc. mokinių gimnazijoje jaučiasi gerai. 93,1 proc. mokinių teigia, kad visiems taikomos vienodos elgesio taisyklės. Vadovaujantis apklausos  duomenimis 89,7 proc. mokinių teigė, kad  gimnazijoje dedama daug pastangų, kad nebūtų patyčių. Mokinių, turinčių mokymosi sunkumų, pasiekimai 0,8 proc. geresni nei 2022 m. tuo pačiu laikotarpiu. 

	5.8.4. 
Bibliotekininkė 
	Diegti  informacinę sistemą MOBIS; vykdyti literatūros ir vadovėlių užsakymus, nurašyti netinkamus naudoti egzempliorius; rengti parodas,  skirtas rašytojų jubiliejams, valstybinėms šventėms pažymėti; skatinti mokinius  skaityti knygas, gerinti  skaitymo įgūdžius.  
 
 
	Gimnazijos biblioteka pasipildė 145 vnt. grožinės literatūros;  partnerio teisėmis dalyvavome projekte „Galimybių mokykla“ Nr. 10-072-P-0001, finansuojamas ES fondų lėšomis, įsigijome 565 vnt. vadovėlių, skirtų ugdymuisi pagal atnaujintas ugdymo programas;  vykdyta 1 knygų dovanojimo akcija, paminėtos 6 poetų ir rašytojų kūrybinės ir asmeninės sukaktys.  
100 proc. bibliotekos fonduose esamos grožinės literatūros ir vadovėlių suvesta į informacinę sistemą MOBIS. 
	Atnaujintas grožinės literatūros, vadovėlių fondas pagerino ugdymo kokybę. Mokiniai išmoko efektyviau surasti, analizuoti, vertinti informaciją, atlikti užduotis, rengti projektus;  ruošdami knygų parodas, akcijas pagilino istorines žinias. 
MOBIS  programa suteiks galimybę patogiai tvarkyti gimnazijos bibliotekos leidinių fondą, skaitytojų aptarnavimas bus efektyvesnis. 
Skaitykloje mokiniams sudarytos sąlygos ruošti pamokas, leisti  laiką esant laisvoms pamokoms ar laukiant mokyklinio autobuso. 

	5.8.5. 
Psichologė 
	Mokinių psichologinio švietimo programos 5 – IVg klasių mokiniams vykdymas; naujai atėjusių mokinių adaptacijos ir 
penktokų adaptacijos 
tyrimai; SUP mokinių konsultavimas;  
 
	Mokinių psichologinio švietimo programoje iš viso dalyvavo 75 proc. 5 – Ig klasių mokinių; 
 
 
anketinėje apklausoje dalyvavo 100 proc. penktokų ir 61 proc. naujai atėjusių mokinių.   
 
  
  
	Vertinant programos reikšmę pastebėta, kad daugumai mokinių ši programa yra reikalinga ir prieinama. Po šios programos užsiėmimų 11 proc. mokinių kreipėsi dėl  individualių psichologinių konsultacijų. Šiems mokiniams buvo sudarytas konsultacijų planas ir  teikiamos ilgalaikės psichologinės konsultacijos. 
Penktokų adaptacijos tyrimų rezultatai pristatyti mokinių tėvams ir  klasių vadovams tėvų susirinkimų metu.  Penktokų tėvams buvo pristatytas pranešimas apie paauglio raidos ypatumus ir emocinės sveikatos stiprinimo ir tarpusavio ryšio gerinimo būdus. Ir penktokų, ir naujai atėjusių mokinių tėvams dėl adaptacijos buvo suteiktos individualios konsultacijos (iš viso 12) 


5.9. Įstaigos komisijų ir darbo grupių veikla. 
2024 metais gimnazijoje veikė šios darbo grupės ir komisijos:  
1. Ugdymo plano rengimo grupė (rengė 2023-2025 metų Lukšių Vinco Grybo gimnazijos ugdymo planą). 
2. Gimnazijos veiklos įsivertinimo (audito) grupė (atliko platųjį gimnazijos veiklos sričių vertinimą ir pasirinkto rodiklio giluminį vertinimą, parengė ataskaitą). 
3. Vaiko gerovės komisija (rūpinasi mokinių mokymosi, elgesio problemomis, dėl vaiko interesų bendradarbiauja su tėvais/globėjais ir socialiniais partneriais).  
4. Mokytojų atestacijos komisija (sudaro mokytojų atestacijos perspektyvinę programą, rengia atestacijos posėdžius). 
5. Mokytojų etikos komisija (padeda suprasti mokytojų etiško elgesio problemas, kurios kyla darbinėje veikloje, tarpusavio santykiuose ir padeda jas spręsti). 
6. Galimų psichologinio smurto darbe atvejų nagrinėjimo komisija (tiria vykstančius psichologinio smurto (mobingo, priekabiavimo, smurto ir kt.) atvejus. 
7. Strateginio plano grupė (rengė 2025-2029  m. Lukšių Vinco Grybo gimnazijos strateginį planą). 
5.10. Įstaigos metodinės tarybos bei metodinių grupių veikla ir jų veiklų dermė su įstaigos strateginiu veiklos planu bei metų veiklos programa. 
Gimnazijoje veikia metodinė taryba, kurią sudaro 5-ių metodinių grupių pirmininkai arba kiti deleguoti tos metodinės grupės atstovai. Metodinė taryba inicijuoja mokomųjų dalykų savaites, dalykų projektus, atviras ir integruotas pamokas, aprobuoja teminius (ilgalaikius) dalykų planus. Atnaujino Lukšių Vinco Grybo gimnazijos mokinių pasiekimų vertinimo tvarkos aprašą. Metodinės grupės organizuoja mokyklines dalykų olimpiadas, bendradarbiauja rengiant mokomąją medžiagą. Gimnazijoje dirbo du rajoninių metodinių būrelių pirmininkai, organizuojantys metodinį mokytojų dalykininkų ir/ar specialistų bendradarbiavimą rajono lygmeniu. Metodinė taryba kasmet parengia savo veiklos planą, kuriame numato veiklas, kurios leidžia mokytojams tobulinti savo kvalifikaciją, skatinančias dalintis darbo patirtimi. 
	Pravesta atvirų pamokų 
	Stebėta pamokų 
	Vesta seminarų 
	Skaityta pranešimų 
	Parengta anotacijų/publikacijų 
	Aprobuota metodinių darbų 

	21
	24
	3
	2
	0
	0


 
5.11. Pedagogų kvalifikacijos kėlimas, pedagogų atestacija; 
Mokytojai dalykines bei bendrąsias kompetencijas tobulino seminaruose, konferencijose, mokymuose.  
	Iš viso kvalifikacijos renginių (val.) 
	Iš jų-bendrųjų kompetencijų renginių 
	Iš jų-dalykinių kompetencijų renginių 
	Atestuota pedagogų per metus, kategorija, dalykas 

	1627
	1030
	597
	-



5.12. Įstaigos vadovų kvalifikacijos kėlimas: 
	Vadovo vardas, pavardė 
	Iš viso valandų 
	Bendrųjų kompetencijų (val.)
	Vadybinių kompetencijų (val.)

	Nijolė Šapolienė 
	64
	18
	46

	Irena Korsakienė 
	128
	88
	     40

	Sonata Kurienė 
	    52
	30
	22

	Alina Staniulienė 
	    60
	12
	48


Gimnazijos vadovų komanda skaitė pranešimus švietimo bendruomenei, dalyvavo švietimo forumuose,  nuotolinėse konsultacijose, kurias metų eigoje organizavo Nacionalinė švietimo agentūra direktorių pavaduotojams, mokyklų vadovams.  
5.13. Materialinė bazė, ūkinė veikla. Pagrindiniai finansiniai rodikliai. 
[bookmark: _Hlk191990046]2024 metų biudžetas – mokinio krepšelio lėšos 1 274 528,41 Eur, Šakių r. savivaldybės biudžeto lėšos – 782 772,56 Eur, specialiosios programos lėšos – 49000 Eur, deleguotos lėšos (socialinė parama) – 36722,65 Eur, parama (1,2 proc. pajamų mokestis) 2328,34 Eur. Gimnazijoje yra 55 stacionarūs ir 94 nešiojamieji, 67 planšetiniai kompiuteriai, 8 grafinės planšetės, 16 kamerų, 12 įrangos komplektų hibridiniam mokymui. Visi mokytojai naudoja informacines komunikacines technologijas ugdymo procese, turi prieigą prie interneto. Šešiuose mokomuosiuose kabinetuose yra interaktyvios lentos, 14 – interaktyvūs ekranai, 8 daugialypės terpės projektoriai, 20 vietų išmanioji klasė su užsienio kalbų laboratorija, įdiegtu ugdymo turiniu anglų kalbos mokymui 2–12 klasėse, veikia 14 bevielio interneto stotelių. Mokymo aplinkai modernizuoti iš mokinio krepšelio lėšų skirta 18734 eurų. Pirkti mokykliniai baldai biologijos kabinetui, programinė įranga, Eduka licencijos mokiniams,  persirengimo spintelės, kompiuteriai, trys interaktyvūs ekranai, priemonės  kabinetams. Iš MK lėšų ir pavediminių lėšų 11339.75 Eur nupirkta vadovėlių. Iš MK lėšų, 7663 Eur, skirta mokytojų kvalifikacijai. Iš spec. lėšų pirkti žaislai, žaidimai, užduotėlės, knygutės, sodo skėtis, raštinės  prekės ir kt. ikimokyklinukams bei priešmokyklinukams. Iš aplinkos lėšų, 41370 Eur, nupirkti tautiniai šokėjų rūbai, kupolo apšvietimas ir saugumo kameros,  inventorius ir indai valgyklai, baldai, ritininės užuolaidos, remontuoti mokykliniai autobusai, tualetai, mokomieji kabinetai. Iš TŪM projekto lėšų įsigytas kupolas, spaudiniai ant sienų, atnaujintos technologijų kabineto, laboratorijos, bibliotekos patalpos, dalis koridorių sienų. 
6. Bendrųjų ugdymo planų vykdymas: 
6.1. pamokinės veiklos (ugdymo plano dalykų) organizavimas ir vykdymas;  
Nuo rugsėjo 1-osios įgyvendinamos atnaujintas ugdymo turinys visose klasėse. Mažėjant mokinių skaičiui, mobiliųjų grupių, lyginant su praėjusiais metais, sumažėjo. Siekiant pagilinti lietuvių kalbos žinias ir padėti geriau pasiruošti privalomam lietuvių kalbos ir literatūros brandos egzaminui, 3–4 klasėse gimnazija skiria po 1-ą papildomą val. kiekvienai mobiliai grupei lietuvių kalbai ir literatūrai mokytis. Užsienio (anglų)  kalbai mokytis  1g, 2 g klasėse skiriamos mobilios grupės, atsižvelgiant į mokėjimo lygį. 3-4 g klasėse mokiniai savo žinias gilina matematikos, istorijos, biologijos, lietuvių kalbos ir literatūros, anglų kalbos moduliuose. Norint pasiekti geresnių lietuvių kalbos ir literatūros rezultatų, 1g klasėje skiriamos papildomos valandos, dalijant klasę į 2 grupes. Iš viso mokinių poreikiams tenkinti iš BUP numatytų  skiriama 21 valanda (dalykų konsultacijos mokymo(si) spragoms šalinti, klasių dalijimas į grupes fizinio lavinimo, informatikos, užsienio kalbos, dorinio ugdymo pamokoms, dalykų moduliams ir t. t.). Rugsėjo 1 d. duomenimis, gimnazijoje mokėsi 10 ukrainiečių, kuriems buvo sudaryti individualūs ugdymo planai, papildomai skiriamos valandos lietuvių kalbos mokymui(si). 
3g-4g kl. klasės mokinių mobilių grupių skaičius pagal ugdymo planą (rugsėjo 1 d. duomenimis) 
	Branduolio dalykai 
	Mobilios grupės 3g kl. 
	Mobilios grupės 4g kl. 

	  
	  
	B 
	A 
	  
	B 
	A 

	Tikyba 
	1
	1
	-
	1
	1
	-

	Etika 
	1
	1
	-
	1
	1
	-

	Lietuvių kalba ir literatūra 
	2
	1
	1
	2
	1
	1

	Pirmoji užsienio kalba (anglų-B1, B2) 
	2
	1
	1
	2
	1
	1

	Istorija 
	1
	1 
	1
	1 

	Geografija 
	1
	1 
	1
	1 

	Matematika 
	2
	1
	1
	2
	1
	1 

	Fizika 
	-
	 -
	1
	1 

	Chemija 
	-
	- 
	1
	1 

	Biologija 
	1
	             1 
	1
	     1 

	Dailė 
	1
	1 
	1
	1 

	Technologijos 
	1
	1 
	1
	1 

	Muzika 
	-
	-
	-
	-
	-
	-

	Fizinis ugdymas/ aerobika 
	2
	2
	-
	2
	2
	-

	Pasirenkamieji dalykai 
	  
	  
	  
	  
	  
	  

	Informacinės technologijos 
	1
	1 
	1
	1 

	 Psichologijos pagrindai 
	-
	-
	-
	-
	-
	-

	Vairavimo mokymas 
	-
	-
	-
	-
	-
	-

	Ugdymas karjerai 
	-
	-
	-
	-
	-
	-

	Iš viso 
	16 
	  
	  
	18 
	  
	 



6.2. popamokinės veiklos (ugdymo plano dalykų) ir kito neformalaus ugdymo organizavimas ir vykdymas. 
	Neformalaus ugdymo kryptys 
	Priklauso valandų neformaliam ugdymui iš viso gimnazijoje 
	Panaudota valandų neformaliam ugdymui 
	Priežastys, kodėl ne  visos valandos panaudotos 

	  
	34 val.
	26 val.
	8 valandas pasiliekame rezerve. Ištyrę neformalaus ugdymo poreikį po naujų metų tikime panaudoti 

	Meninė
	  
	16 val.
	

	Sportinė
	  
	8 val.
	

	Sociokultūrinė
	  
	2 val.
	



7.  2024 metų olimpiadų ir konkursų laimėjimai bei pasiekimai: 
7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų).  
	Dalykas 
	1 vietą pelniusių mokinių skaičius 
	2 vietą pelniusių mokinių skaičius  
	3 vietą pelniusių mokinių skaičius  

	Lietuvių kalbos ir lit. olimpiada  
	
	2
	1

	Meninio skaitymo konkursas 
	
	1
	

	Anglų k. olimpiada  
	
	1
	

	Lietuvių kalbos ir literatūros konkursas „Žaidžiame Draugoteką“ (5 kl.) 
	1
	
	1

	Biologijos  olimpiada 
	1
	1
	3

	Technologijų (medžio darbų) olimpiada  
	
	1
	1

	Matematikos  olimpiada 
	
	2
	1

	Fizikos olimpiada  
	1
	
	

	Rusų k. olimpiados, konkursai 
	1
	1
	

	Viktorina „Paslaptingame knygų pasaulyje“;  piešinių konkursas „Žemei bundant“
	
	

1
	1

	Geografijos olimpiada ,,Mano gaublys“ 
	 
	 
	2 

	Istorijos 8 klasių komandinė viktorina  
	 
	1 
	 

	2 kl.  klasių mokinių diktanto konkursas 
	1 
	1 
	 

	3 kl.  klasių mokinių raiškaus skaitymo konkursas 
	1 
	 
	 

	1 kl. klasių mokinių dailyraščio konkursas 
	 
	1 
	1 

	Piešinių konkursas „Pievos pasaka“ inicijuotas Šakių viešoji biblioteka – 1 darbas pažymėtas 
	 
	 
	 


 
7.2. Dalyvavimas respublikinėse olimpiadose ir konkursuose, laimėjimai bei pasiekimai (ugdymo plano dalykų). 
	Dalykas 
	Dalyvavo olimpiadoje/konkurse 
	1 vieta 
	2 vieta 
	3 vieta 

	Pilietiškumo pagrindai 
	Konstitucijos egzaminas 
	 
	 
	 

	Pilietiškumo pagrindai 
	Europos sąjungos Komisijos organizuojamas Europos egzaminas  
	 
	 
	 

	Lietuvių kalba ir literatūra 
	Liaudies kūrybos atlikėjų konkursas ,,Tramtatulis“ nacionalinis etapas 
	3 
	 
	 

	
	 Epistolinio laiško konkursas, 1 dalyvis; 
Respublikinis jaunųjų filologų konkursas, 1 dalyvė; 
	 
	 
	 

	Informatika 
	Respublikinis informatikos ir informatinio mąstymo konkursas „Bebras“
	1 (savivaldy 
bėje) 
 
	 
 
	2 (savivaldy 
bėje) 

	Matematika 
 
	Tarptautinis matematikos konkursas ,,Kengūra “ 
	1 
	1 
	1 

	
	Sūduvos krašto gimnazijų matematikos olimpiada 
	 
	 
	1 

	Įvairūs dalykai 
	Tarptautinis konkursas „Olympis 2023“
	1 (I laipsnio diplomas, anglų k.) 
	1 
	3 

	
	Marijampolės regiono gamtos ir tiksliųjų mokslų konkursas ,,Gamtukai“, komanda 
	 
	 
	 

	Dorinis ugdymas 
	Marijampolės regiono mokyklų mokinių kalėdinio atviruko konkursas 
	 
	 
	 

	
	Respublikinis bendrojo ugdymo mokyklų 7-8 klasių mokinių etikos konkursas „Šalia manęs – kitas žmogus“ 2 dalyviai;   
	 
	 
	 

	
	Respublikinis bendrojo ugdymo mokyklų 1-12 klasių mokinių konkursas „Biblijos takais. Iliustruota Šventojo Rašto išmintis“ 8 dalyviai, padėkos. 
	 
	 
	 


 
7.3. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų). 
	Olimpiada/konkursas 
	1 vieta 
	2 vieta 
	3 vieta 

	Respublikinė paroda-konkursas ,,Senis besmegenis“ (2 kl.) 
	 
	 
	1 

	Respublikinis šiuolaikinio šokio konkursas „Emocijos“ 
	 
	 
	1 

	 Regioninis skautiškos dainos konkursas ,,Gražių dainelių daug girdėjau“, 4 dalyviai pateko į nacionalinį etapą  
	 
	 
	 

	Tarptautinių LIONS klubų inicijuotas Taikos plakato konkursas . Dalyviai 3. 
	 
	 
	 

	 Regioninis dainos festivalis ,,Dainuokim, dainuokim, dainuokim“. 9 mok.  
	 
	 
	 

	Rajoninis piešinių konkursas priešgaisrine tema ,,Ugnis mūsų draugas ir priešas“. 10 mokinių, padėkos 
	 
	1 
	 

	Respublikinis dailiojo rašto konkursas „Mūsų mažieji draugai“. 5 mokiniai  
	 
	 
	 


 
7.4. Laimėjimai bei pasiekimai sporto srityje. 
Lietuvos rajonų lengvosios atletikos jaunių ir jaunimo pirmenybės / 1 dalyvis/ VI vieta; Lietuvos kaimo vietovių 3x3 krepšinio zoninės varžybos/ 3 dalyviai/ III vieta; rajono BUM krepšinio 3x3 turnyras  2004 m. gim./ 7 dalyviai/III, V vietos; rajono BUM krepšinio 3x3 turnyras 2007 m. gim./ 4 dalyviai/ II vieta; Lietuvos jaunių lengvosios atletikos čempionatas/ 3 dalyviai/XI, XVI ir XXIII vietos;  rajono keturkovės varžybos/ 6 dalyviai/ II vieta;  Marijampolės apskrities jaunučių ir jaunių atviros lengvosios atletikos pirmenybės-5 dalyviai/ I, III (2); Šakių rajono lengvosios atletikos komandinės varžybos/ 13 dalyvių/ berniukų komandinė II vieta, mergaičių komandinė III vieta; Lietuvos mokyklų žaidynių kaimo vietovių lengvosios atletikos komandinės varžybos/ 6 dalyviai/VIII vieta;   Šakių JKSC lengvosios atletikos jaunučių, jaunių ir jaunimo pirmenybės/ 21 dalyvis, I (4), II (3), III (4);  „Sūduvos“ taurės tarptautinės lengvosios atletikos varžybos/ 3 dalyviai;  Lietuvos lengvosios atletikos jaunių čempionatas/ 1 dalyvis;  Lietuvos lengvosios atletikos jaunučių čempionatas/ 3 dalyviai;  Šakių JKSC taurės lengvosios atletikos varžybos/ 16 dalyvių/ I ( 7),  II ( 6),  III( 4);  rajono BUM krepšinio turnyras/ 9 dalyviai/ II vieta. 
  Rajono BUM 5–8 kl. berniukų stalo teniso varžybos /3dalyviai / 3 vieta; Lietuvos kaimo mokyklų tarpzoninės (5-6 kl.) berniukų kvadrato varžybos/10 dalyvių /2 vieta; rajono BUM kroso varžybos /16 dalyvių / 1, 2, 3 vietos; rajono BUM plaukimo varžybos /10 dalyvių /2 pirmos, 1 antra, 1 trečia vieta; Gelgaudiškyje vyko pėsčiųjų žygis, skirtas „Pasaulinei judėjimo sveikatos dienai“ paminėti /12 dalyvių /1 vieta; rajono BUM  vaikų lengvosios atletikos varžybos /8 dalyviai /3 trečios, 2 antros, 2 pirmos vietos.  
8.  Dalyvavimas šalies ir tarptautiniuose mokinių raštingumo tyrimuose, testavimuose. 
	Tyrimas/testavimas 
	Mokinių skaičius

	Aštuntokų matematikos NMPP 
	28 

	Aštuntokų skaitymo NMPP 
	28 

	Ketvirtokų matematikos NMPP 
	23 

	Ketvirtokų skaitymo NMPP 
	23  


9. Projektinės veiklos organizavimas ir vykdymas. 
	Projekto pavadinimas 
	Projekto trukmė 
	Projekto dalyvių skaičius 
	Trumpas projekto apibūdinimas 

	STEAM  
 
	Tęstinis
	346
	Skirtas didinti mokinių susidomėjimą gamtos mokslais, informacinėmis technologijomis, matematika, ugdyti mokinių tiriamojo darbo, eksperimentavimo, kūrybiškumo ir verslumo, lyderystės kompetencijas 

	Sveikatiada 
	Visus metus
	346
	Projektas „Sveikatiada“ - socialinė iniciatyva, kuria siekiama formuoti sveikos mitybos ir fizinio aktyvumo įgūdžiais pagrįstą kultūrą.  
Tikslas - jaunajai kartai suteikti praktinių žinių, kad vaikai ateityje neturėtų sveikatos problemų ir gebėtų atlikti informuotus sprendimus sveikos gyvensenos klausimais.   

	Nacionalinio TŪM projekto II etapas 
	2 metai
	Visa gimnazijos bendruomenė
	Programos tikslas –  sukurti integralias, optimalias ir kokybiškas ugdymo(si) sąlygas mokinių pasiekimų atotrūkiams mažinti. 

	Sveikatą stiprinanti mokykla 
	5 metai
	346
	Tikslas–stiprinti gimnazijos bendruomenės narių fizinę, psichinę sveikatą, skatinti judumą, rūpintis sveika mityba, gerinti organizacijos mikroklimatą. Parengta 5-ių metų programa. 

	Twinschools  
	Mokslo metai
	19
	Projektas skirtas suartinti Lietuvos ir Ukrainos kultūras, supažindinti moksleivius su skirtingomis tradicijomis, papročiais, gyvenimo būdu ir kylančiais sunkumais, paskatinti ieškoti ir atrasti kultūrinius panašumus, problemų sprendimo būdus, sukurti palaikymo tinklą ir užmegzti draugystes bei bendradarbiavimą visam gyvenimui. 


10.  Bendradarbiavimas su socialiniais partneriais, partnerystė, dalyvavimas programose.
Bendradarbiavimas su socialiniais partneriais leidžia dalintis ir keistis gerąja patirtimi diegiant pažangius ugdymo metodus, naujas veiklos organizavimo formas bei gerinti ugdymo kokybę. Bendradarbiaujama su institucijomis, besirūpinančiomis vaiko gerove; rajono, regiono, šalies ugdymo institucijomis; mokslo bei pedagogų kvalifikacijos kėlimu besirūpinančiomis įstaigomis; vietos bendruomene, tėvais, žiniasklaida. Draugiški, dalykiniai ryšiai sieja su visomis Šakių rajono gimnazijomis, Marijampolės teritorinės darbo biržos Šakių skyriumi, su profesinio rengimo centrais (Kauno Karaliaus Mindaugo, Kauno technikos profesinio mokymo centru, Marijampolės profesinio rengimo centro Kudirkos Naumiesčio skyriumi ir kt.), kolegijomis (Kauno technikos kolegija, Kauno kolegija, Kauno miškų ir aplinkos inžinerijos kolegija) ir universitetais (KTU,VDU) bei kitomis švietimo, kultūros, socialinėmis įstaigomis. Antri metai, kai gimnazijos mokiniai dalyvauja ,,Sumanaus moksleivio akademijoje“, kurią rengia VDŪ Žemės ūkio akademija. Kartu su socialiniais partneriais buvo organizuojami įvairūs renginiai (pėsčiųjų žygiai, valstybinių švenčių minėjimai ir kt.), vyko susitikimai per organizuojamas karjeros ugdymo veiklas (išvykos, klasių valandėles ir kt.). Glaudžiai buvo bendradarbiaujama su Zanavykų muziejumi, Lukšių kultūros centru, Šakių rajono savivaldybės viešosios bibliotekos Lukšių padaliniu, Lukšių seniūnija, UAB ,,Lukšių tekstilė“, IĮ ,,Šlepetija“, Lukšių Šv. Juozapo bažnyčia, Šakių rajono socialinių paslaugų centru,  Šakių rajono savivaldybės JKSC,  Šakių TIC, Šakių PPT, Šakių PK ir kt. Aktyviai dalyvavome Šakių VSB  projekte „Saugok sveikatą, kol jaunas 2“. ES Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje (ikimokyklinio ir priešmokyklinio amžiaus vaikams bei pradinių klasių mokiniams buvo dalijami pieno gaminiai). Kaip JKSC vykdomo projekto „Mokėk plaukti ir saugiai elgtis vandenyje“ partneriai dalyvavome plaukimo pamokose Šakių baseine. Pagal projekte taikomą sertifikuotą mokymo plaukti programą, dalis fizinio ugdymo pamokų antrokams buvo skiriama plaukimo užsiėmimams. Mokiniai įgijo pagrindinius plaukimo įgūdžius, žinių apie saugų elgesį vandenyje. Įvyko 5 renginiai su socialiniais partneriais mokinių karjeros ugdymo veikloje.  
11. Socialinė-prevencinė veikla. 
 Priešmokyklinio ir pradinio ugdymo programų mokiniai dalyvavo ankstyvosios prevencijos programose ,,Zipio draugai“, ,,Obuolio draugai“, ,,Įveikime kartu“- mokiniai įgijo socialinių emocinių sunkumų įveikimo gebėjimų, siekiant geresnės savijautos. Tęsėme patyčių ir kitokio žeminančio elgesio prevencijos programą ,,Friends“, kurioje dalyvavo 5-12 kl. mokiniai. 70 proc. mokinių įgijo socialinių, emocinių sunkumų įveikimo gebėjimų, siekiant geresnės savijautos. 2,3 proc. sumažėjo patyčių atvejų internetinėje erdvėje, daugiau mokinių žino kur kreiptis, jei jie ar kiti mokiniai patiria žeminantį elgesį. Vadovaujantis apklausos  duomenimis 89,7 proc. mokinių teigė, kad  gimnazijoje dedama daug pastangų, kad nebūtų patyčių. Gimnazijos tinklalapyje įdiegta anoniminė ,,Patyčių dėžutė“. 
Vykdėme ,,Alkoholio, tabako bei kitų psichiką veikiančių medžiagų vartojimo prevencijos programą“ (7 užsiėmimai 5- 4g klasių mokiniams), ,,Sveikatos ir lytiškumo ugdymo bei rengimo šeimai“ programą (9 užsiėmimai 6,8,10,12 kl.). O 5,7,9,11 klasėms ,,Sveikatos ir lytiškumo ugdymo bei rengimo šeimai programa“ nuo 2023/2024 m. m. pradžios integruota į ,,Gyvenimo įgūdžių“ bendrąją programą.  

12. Ugdymas karjerai. 
Gimnazijoje vykdomos mokinių ugdymo karjerai veiklos, kurios padeda atsakingai rinktis mokomuosius dalykus bei planuoti karjeros kelią - yra susiformavusi mokinių ugdymo karjerai sistema. Ugdymo karjerai specialistė, psichologė gimnazistams padeda atsakingai rinktis mokomuosius dalykus sudarant individualų ugdymo planą (10 kl.) bei planuoti karjeros kelią. 2024 m. grįžtamojo ryšio apklausos duomenys rodo, kad 68,6 proc. 5–12 klasių mokinių turi galimybę dalyvauti įvairiose ugdymo karjerai veiklose, kurios padeda ugdytis savęs pažinimo, karjeros planavimo ir įgyvendinimo kompetencijas. 78,2 proc. 5–12 klasių mokinių dalyvavo bent vienoje ugdymo karjerai veikloje. 
14 (2ag) klasės mokinių vyko į Marijampolės profesinio rengimo centro Kudirkos Naumiesčio skyrių, kur mokėsi gaminti picas ir praktiškai išbandyti profesinio mokymo galimybes. 63 (I-IVg) klasių mokiniai dalyvavo VDU ŽU akademijos projekte „Sumanaus moksleivio akademija“, kurio metu per 5 vizitus susipažino su inžinerinės ir gamtos mokslų studijų programomis, įgijo naujų kompetencijų ir išbandė būsimos karjeros kryptis. Mokiniams buvo organizuoti 7 susitikimai su įvairiais specialistais: VDU, KTK dėstytojais ir studentais, VSAT Pagėgių pasienio rinktinės bendruomenės pareigūne, Lietuvos kariuomenės atstovais, Karaliaus Mindaugo profesinio mokymo centro karjeros specialistais, taip pat du susitikimai su buvusiais gimnazijos mokiniais. Suorganizuota 8 išvykos į mokinių tėvų ūkius, rajono įmones ir organizacijas. 
Mokiniai dalyvaudami ugdymo karjerai veiklose ugdėsi bendrąsias kompetencijas, įgijo vertingų žinių ir įgūdžių, kurie bus naudingi jų ateities karjeroje. 58 proc. mokinių dalyvavo grupinėse ir individualiose konsultacijose, kurios padėjo geriau pažinti save, priimti sprendimus dėl karjeros pasirinkimo ir galimybių, rasti tinkamus mokymosi bei karjeros kelius ir pasiruošti ateities iššūkiams. 34 (II-IVg) klasių mokinių tėvams buvo pravesti 2 susirinkimai, kurių metu jiems buvo pristatytas mokinių individualus mokymosi planas ir karjeros galimybes. 
 Gimnazijoje 0,5 etato  yra įdarbinta karjeros specialistė, kurios veiklą finansuoja ŠMSM, o koordinuoja Šakių rajono savivaldybės Švietimo pagalbos tarnyba. 
 Pradinio ugdymo programoje profesinis orientavimas integruotas mokomųjų dalykų turinyje ir popamokiniuose renginiuose. 
13. Įstaigoje vykdytos veiklos priežiūros ir patikros:  
[bookmark: _Hlk191990215]13.1. Valstybės kontrolės auditoriai pagal Lietuvos Respublikos Seimo 2023-12-14 nutarimą Nr. XIV-2378 ​atliko​ valstybinį veiklos auditą „​Švietimui skirtų lėšų panaudojimas​“ ar tinkamai švietimo sistemos dalyvių įgyvendinti įsipareigojimai dėl mokytojų ir kitų pedagoginių darbuotojų darbo užmokesčio ir kitų asignavimų racionalaus naudojimo. 
13.2.Šakių r. savivaldybės Kontrolės ir audito tarnyba atliko patikrinimą Dėl įstaigos prekių ir paslaugų įsigijimų ir apskaitos.
13.3.Šakių r. savivaldybei teikta informacija apie vidaus kontrolės įgyvendinimą.
13.4. Alkobloko patikra. 
13.5. Svarstyklių patikra.  
13.6. Autobuso tachografo patikra.  
13.7. Termometrų patikra.  
13.8. Monometrų patikra.
14. Pagrindinės 2024 metų problemos 
[bookmark: _Hlk191990154]1. Matematikos mokytojų specialistų trūkumas.
2. Psichoaktyvių medžiagų turėjimas bei naudojimas gimnazijos teritorijoje: aiškių susitarimų, situacijos valdymo ir teisinio reglamentavimo stoka – problema sprendžiama bendradarbiaujant su tėvais, socialiniais partneriais, stiprinant budėjimą gimnazijoje, vykdant prevencines programas, diskutuojant klasių valandėlių metu, organizuojant susitikimus su specialistais, diskutuojant tėvų susirinkimų metu. 
 3. Susidėvėjęs centrinio šildymo katilas, esantis ne pagrindiniame gimnazijos pastate, adresu Ežero 3A.
 4. Nesutvarkytas ikimokyklinių grupių, adresu Ežero 3A, pastato fasadas. 
 5. Susidėvėję, nesandarūs ir tik su viena varstoma dalimi kabinete langai.  
 6. Nesandarios, peršąlančios dalies pastato sienos.
 7. Visiškai susidėvėjęs 2009 metų 22 vietų autobusas.   
15.  Veiklos perspektyvos 2025 metams. 
Atsižvelgiant į gimnazijos 2025–2029 metų strateginio plano nuostatas 2025 metams išsikėlėme tris tikslus: 
1. Gerinti ikimokyklinio, priešmokyklinio, pradinio, pagrindinio ir vidurinio ugdymo kokybę, vykdant TŪM ir VDM veiklas. 
2. Stiprinti mokytojų metodinę veiklą, įgyvendinant Bendrąsias ugdymo programas, siekiant gimnazijos ir mokinio pažangos. 
3. Ugdyti mokinių pilietiškumą, savanorystę ir socialinę atsakomybę, skatinat aktyvų dalyvavimą bendruomenės gyvenime bei formuojant vertybes. 
                                            _________________________________________ 
